สวัสดีครับ มีอาการเจ็บหน่วงอวัยวะเพศชายครับ ปัสสาวะสีขุ่นและมีกลิ่นแรงครับแต่ไม่มีเลือดหรือหนองเลยครับ กลั้นปัสสาวะไม่ค่อยได้ครับ เวลาปัสสาวะสุดจะปวดหน่วงกว่าตอนปกติครับ ทุกวันนี้กินยา Ciprofloxacin กับ Ibuprofen บรรเทาอาการแต่ไม่หายขาดครับกลับมาเป็นซ้ำๆตลอด เป็นแบบนี้มาเกือบปีเเล้วครับ แล้วอาการมันยิ่งหนักขึ้นเรื่อยๆจนนอนแทบไม่ได้เลยครับ อาการแบบนี้เข้าข่ายโรคร้ายแรงเลยหรือเปล่าครับ ตอนนี้วิตกมากครับ (ไม่เคยมีเพศสัมพันธ์นะครับ)
สวัสดีคะ อาการปวดหน่วงเวลาปัสสาวะหรือ มีเรื่องของปัสสาวะขัด ส่วนใหญ่สัมพันธ์กับการติดเชื้อทางเดินปัสสาวะค่ะ แต่การรับประทานยาไม่แนะนำนะค่ะ ต้องหาสาเหตุก่อนคะ เพราะอาจจะสัมพันธ์กับนิ่วในระบบทางเดินปัสสาวะค่ะ ซึ่งถ้าไม่กำจัดนิ่วก็จะมีเรื่องของการติดเชื้อซ้ำๆ ไม่หายค่ะ และการใช้ยาอาจจะไม่เพียงพอค่ะ และตำแหน่งของนิ่วก็มีส่วนสำคัญค่ะ ถ้านิ่วอยู่ต่ำควรจะเอาออกค่ะ เรื่องนี้ต้องรีบพบแพทย์ศัลยกรรมระบบทางเดินปัสสาวะค่ะต่อมาอีกเรื่องที่ต้องนึกถึงในเพศชายคือ เรื่องต่อมลูกหมากอักเสบ หรือ ติดเชื้อค่ะ เพราะเป็นอีกสาเหตุหนึ่งที่ทำให้คนไข้มาด้วยเรื่องปัสสาวะขัดได้ค่ะ อันนี้สามารถตรวจได้ค่ะ และการตรวจปัสสาวะก็ช่วยได้เช่นกันค่ะดังนั้นถ้ามีนิ่วควรได้รับการรักษาเรื่องนิ่ว คือ การเอาออก การสลายถ้ามีการติดเชื้อที่ต่อมลูกหมาก็ต้องดูแลเรื่องนี้ร่วมด้วยค่ะไม่แนะนำการรับประทานยาเองค่ะ